Kotak
మెరిసిన కోటక్‌ మహీంద్ర బ్యాంకు
న్యూఢిల్లీ: ప్రైవేటురంగంలోని కోటక్‌ మహీంద్ర బ్యాంకు నికరలాభం 40.3శాతం పెరిగి 976.48 కోట్లకు చేరింది. బ్యాంకు నికరలాభం 69578 కోట్లుగా గత ఏడాది ఇదే త్రైమాసికంలో నిలి చింది. మొత్తం ఆదాయవనరులపరంగాచూస్తే 9.9శాతం పెరిగి 5434.65 కోట్ల రూపాయలకు చేరింది. గత ఏడాది ఇదేకాలంలో 4947.32 కోట్లుగా ఉంది. స్థిరాస్తి ప్రమాణాల రీత్యాచూస్తే స్థూల నిరర్ధక ఆస్తులు మొత్తం అడ్వాన్సుల్లో 2.59శాతంగా ఉన్నాయి. అంతకుముందు ఏడాది 2.36శాతంగా ఉన్న సంగతి తెలిసిందే. అదేవిధంగా నికర నిరర్ధక ఆస్తులు లేదా రానిబాకీలు మొత్తం అడ్వాన్సుల్లో 1.26శాతంగా ఉన్నాయి. గత ఏడాది 1.06శాతం మాత్రమే ఉండగా స్వల్పంగా పెరిగాయి. దీనివల్లనే బ్యాంకు రానిబాకీల కేటాయింపులను పెంచింది. 2673.37కోట్లకు చేర్చింది. గతఏడాది రానిబాకీల కేటాయింపులు 200.41 కోట్లుగా ఉన్నాయి. పూర్తి ఆర్థిక సంవత్సరానికిగాను కోటక్‌ మహీంద్ర బ్యాంకు నికరలాభం 3411.50 కోట్లుగా ఉంది. గత ఏడాది 2089.78శాతంనుంచి గణనీ యంగా పెంచుకుంది. మొత్తం రాబడులు 18,996.42 కోట్ల నుంచి 21,176.09 కోట్లకు చేరాయి. బోర్డు డైరెక్టర్ల సమావేశంలో బ్యాంకు ప్రతి వాటాకు 0.60శాతంగా ప్రకటించింది. బ్యాంకు స్థిరాస్థి ప్రమా ణాలు 214.589.96కోట్లుగా ఉన్నాయి. అంతకుముందు ఏడాది1,92,259.79కోట్లుగా ఉన్నట్లు బ్యాంకు ప్రకటించింది. బ్యాంకు షేర్లు 1.26శాతం పెరిగి 911.70 రూపాయలుగా బిఎస్‌ఇలో ట్రేడింగ్‌ జరిగింది.